NETFLIX ESITTÄÄ
VÄRIKÄS PERHEENI
- FERRARI & VENOSA, 3 - C GUGLIELMO MARCONIN LUKIO
Tässä olen minä, Leone.
Ja tämä on isäni, Simone.
Simone voisi olla antropologi, mutta hän jätti yliopiston -
pitääkseen ravintolaa, josta saa tosi hyvää ruokaa.
Hän on hauska, urheilullinen, itsevarma ja on opettanut minulle paljon.
Työnnän tuon vempeleen kurkkuusi.
Ja tuo on Paolo, toinen isäni.
Paolo on kunnianhimoinen arkkitehti.
Hän on laittanut uransa tauolle keskittyäkseen huonekalukauppaansa.
Minua hän rohkaisee koko ajan seuraamaan unelmiani.
Palataanpa aikaan, jolloin minua ei vielä ollut.
Paolo ja Simone olivat olleet yhdessä viisi vuotta.
He halusivat perustaa perheen.
Taasko?
Ikävä kyllä Italiassa heidänlaisensa eivät saa adoptoida.
Kaikki muuttui tämän naisen myötä.
Hän on Tilly.
Simone tutustui häneen Kalifornian yliopistossa.
Kun Simone ja Paolo kertoivat haaveestaan,
Tilly tarjosi heti apuaan.
Tillyn ansiosta minä synnyin, kaikkien iloksi.
Leone, hymyile. -Hymyile.
Lapsuuteni oli samanlainen kuin muillakin.
En juuri ajatellut perheeni erilaisuutta.
Mutta varttuessani yhteiskunta jakautui ja ihmiset lähtivät kaduille.
Toiset puolustavat perinteisiä perheitä,
toiset haluavat antaa oikeuksia kaikenlaisille perheille, kuten meidän.
Olin 11, kun vanhempani saivat viimein siviilivihkimisen.
Nyt he olivat pariskunta myös lain edessä.
Tällä sormuksella otan sinut miehekseni.
Julistan teidät aviopuolisoiksi.
Onnea!
Siviilivihkiminen oli toki suuri saavutus,
mutta kaksi samaa sukupuolta olevaa ei voi olla syntymätodistuksessa.
Joko hankit valtakirjan tai toisen vanhemman on tultava.
Minähän olen toinen vanhemmista! En tiedä…
Siksi Italian syntymätodistuksessani on vain yksi vanhempi.
Minähän käskin ottaa valtakirjan.
Vain Paolon nimi oli syntymätodistuksessani.
Pari kuukautta sitten saimme hyviä uutisia.
Siinä he ovat.
Kertokaa, miksi tänään on tärkeä päivä.
Odottaisit, että olemme edes pukeissa.
Sano nyt jotain, isä.
Niin järjetöntä kuin se onkin, koska olen ollut isäsi 15 vuotta,
tänään saan vihdoin nimeni syntymätodistukseesi.
Fiumicinon pormestari suostui hyväksymään amerikkalaisen syntymätodistukseni,
johon molemmat on merkitty vanhemmiksi.
HYVÄKSYTTY
Nythän kaikki on hyvin.
Itse asiassa ei.
Vanhempani varoittivat, että syntymätodistuksen voisi mitätöidä.
Mitä sanot? Aika hyvä.
Niin, mutta…
Se saattaa olla liian lyhyt. Katso Miranten ja Fabbrin omaa.
Tunnin mittainen.
Ja tylsääkin tylsempi. Se kertoo muurahaisista.
Meidän aiheitamme ovat perhe, yhteiskunnan tila ja oikea elämä.
Tiedän, mutta minusta jotain puuttuu.
Juonenkäänne.
Eli mikä?
Paljastamme oikean isäsi. -He ovat molemmat oikeita isiäni.
Miten et voi tietää biologista isääsi? Olet varmasti miettinyt sitä.
Kuka tuo on?
Ai tuo ranskalainen? Saat mennä jonon hännille.
Hän on uusi ja haluaa oikeisiin piireihin.
Ei hän meistä välitä.
Mitä minä sanoin? -Mitä naurat?
Kuunnelkaa.
Muistakaa, että videonne näytetään vuoden lopussa.
Koko koulu ja perheenne ovat paikalla.
Leone.
Miten video LGBT-oikeuksista etenee?
Ihan hyvin.
Hyvin. Kerromme aiheesta perheeni kautta.
Pelkään vain, että se voi olla liian henkilökohtainen.
Teidän sukupolvenne kertoo jokaisesta hetkestään somessa.
Tiedät hyvin, että henkilökohtainen on julkista.
Henkilökohtainen lähtökohta on oikea tapa käsitellä kaikenlaisia aiheita.
Maahanmuutto, ympäristö, kansalaisoikeudet, solidaarisuus…
Kaikki mielenkiintoisia aiheita.
Osoitus valveutuneisuudesta.
Työn iloa kaikille.
Tehkää tätä täydestä sydämestänne.
Vai mitä?
Näkemiin.
Hyvä, Ele. Pysy matalalla.
Olette vasta löytäneet itsetyydytyksen, mutta älkää liioitelko.
Toin ruohosi.
Hyvää työtä, Leone. Jatka vain.
Anna mennä, Michela.
Anna mennä…
Jestas. -Mitä helvettiä sinä naurat?
Tytöt pelastavat meidät.
Et selvästi runkkaa.
Ainakaan en polta ruohoa ennen koulua.
Pitäähän tuote testata.
Niinpä tietenkin.
Hyvä! Antakaa mennä!
Mitä sinä teet?
Tuo uusi kaveri on hyvä.
Hienoa.
Hän on tehnyt vaikutuksen ranskalaiseen.
Energiaa kehiin!
Komea, pitkä ja lihaksikas saa koulun kuumimman mimmin.
Tyyppi varmaan saa hyviä numeroita pänttäämättä.
Bileet meillä tänään.
Vai niin.
Entä sitten? -Saat kutsun.
Kymmeneltä. Porukkaa tulee paljon.
Tuo ruohoa.
Niin paljon kuin haluatte.
Selvä.
Minä en aio tulla.
Älä nyt. -En tule!
Tekisit palveluksen. -En tule.
Mitä haittaa siitä on? Mikset muka tule?
Poltetaan ja juodaan parit.
Vain koska anelet noin.
Olet tosi ystävä. -Lopeta!
Kiitos. -Jacopo!
En unohtanut sinua.
Anteeksi, vatsaan koskee. Pitää mennä vessaan.
Leone!
Ruoka on valmista!
Tulossa!
Kuulehan.
Se sinun ja Jacopon kouluprojekti.
Onko tarpeen kertoa asioistamme kaikille?
Etkö ole ylpeä?
Kasvatimme aktivistin.
Niin, tai opportunistin,
joka haluaa hyötyä vanhempien vaikeuksista saadakseen hyvän numeron.
Minusta se on hyvä aihe.
Selvä.
Mutta tiedoksi,
etten anna lupaa kuviin, joissa en ole nuori ja komea.
Eli sinusta ei ole kuvaa ollenkaan. Voi sentään.
Voisin ehkä pelastaa pari kuvaa, jos käsittelisin ne.
Senkin ääliö!
Tilly soittaa.
Hei, Tilly! -Terve!
Mitä kuuluu? -Miten italialainen perheeni voi?
Saitteko pakettini? -Saimme.
Oikein hieno lahja.
Todella kaunis. Kiitoksia.
Missä pikkuinen on? -En ole enää pieni. Moi, Dede!
Hei, Leone. Mitä kuuluu? -Hyvää. Entä sinulle?
Tykkäätkö lahjastani? -Totta kai.
Tämä sieppaa minulle hyviä unia. Kiitos.
Meillä on ikävä sinua. Ikävä.
On meidän vuoromme tulla käymään.
Hei, Leroy. Mitä kuuluu?
Hei, kaverit.
Hyvää vuosipäivää!
Mitä Road Kingille kuuluu?
Rakastan kuningastani. Melkein yhtä paljon kuin kuningatartani.
Meidän pitää mennä. Olemme kaupassa, ja porukkaa alkaa tulla.
Pitäkää silmät auki. Tuo ei ollut lahjoista viimeinen.
20 vuotta yhdessä.
Niinpä. -Suukkoja!
20 vuotta!
Tosi siistiä.
Kiitti.
Älä nyt, Leone. Tulimme vasta. Pidetään nyt hauskaa.
Mitä helvettiä?
Hei kaverit! -Dario!
Dario, voitko lakata hölmöilemästä?
Voi jumalauta.
Ovatko he sekaisin?
Käyn tupakalla. Nähdään kohta.
Onko tämä vain sinulle?
Häh?
Olet ihan idiootti.
Anna olla.
Hän tykkää tapella. Oikein harrastaa sitä.
Pää kiinni!
Anna.
Dario, tule katsomaan.
Tsekkaa tämä.
Mitä juot?
Tuletko pitämään seuraa? -Minä vai? Joo.
Inhoan bileitä.
Ne ovat aina täynnä idiootteja.
Siksi Dario pitää niistä. Löytää aina tappeluseuraa.
Poikakaverisi on aika väki… Päättäväinen.
Poikakaveri? Dario, vai? Ei hän ole poikakaverini.
Eikö?
Te vaikutitte vain…
Eli hän on… -Kaksoisveljeni.
Kaksoisveljesi.
Täytyy sanoa, että veljesi on sopeutunut nopeasti.
Noiden tollojen seuraanko? Ei.
Hän yrittää esittää alfaurosta, mutta ei hän ole sellainen.
Olemme ihan erilaisia.
Minä viihdyn Italiassa. Hän kaipaa paskaa Lilleä.
Asuitteko Lillessä? Sehän on mukava paikka.
Ihan paska mesta.
Okei. -Aina kylmää ja sateista.
Roomassa on lämpimämpää.
On lämpimämpää, mutta talvella…
On kyllä lämpimämpää.
Niinpä. -Ja paikka on valtava.
Lillessä kaikki tuntevat toisensa.
Mutta ei tämä mikään New York ole.
Ei, mutta täällä on erilaisia ihmisiä ja…
En esimerkiksi tunne ketään, jolla on kaksi isää.
Näin, että teet sitä videota koulussa.
Hyvä biisi. Tanssitaanko?
Tule. -Minä katselen.
SIMO-ISÄ, HAE NIIN MYÖHÄÄN KUIN MAHDOLLISTA.
Olen ollut mustasukkainen.
Mutta äidit, jotka eivät ymmärrä lastensa ongelmia…
EI AINAKAAN KAHTEEN TUNTIIN.
Maistuiko viini?
Suosittelin sitä,
koska Cabernet Sauvignonin aromisuus -
ja Bolgherin välimerelliset vivahteet sopivat…
Saammeko jälkiruokalistan?
Toki. -Kiitos.
Michela, vie jälkiruokalista heille ja anna puhelin.
Kännykkä on kateissa. Pitää soittaa pojalleni.
Käyn hakemassa.
Alatko tulla vanhaksi?
En osaa tanssia. -Relaa.
Riccardo.
VIIMEISIMMÄT PUHELUT
Riccardo…
Riccardo. Kuka lie.
Olen yrittänyt soittaa jo tunnin. Mitä puuhaat?
Voitko tulla sulkemisen jälkeen?
Etkö vastaa? Mistä nyt tuulee?
Oletko ravintolassa vai riivinraudan luona?
Voi luoja.
Voi sentään.
Kuule, rakas. Alan huolestua.
Jos tämä on kosto siitä illasta, saat maksaa.
Voi luoja.
Se ei ole totta. Soita minulle.
"Rakas"?
RICCARDO SOITTAA
Älä nyt mokaa tätä.
Ei.
VASTAA, SIMONE!
EN VOI PUHUA. OLEN KOTONA.
En voi vastata…
KOTONA? EMME SIIS TAPAA?
Ette!
"En pääse tänään."
ANNA MINULLE AIKAA. TARVITSEN ETÄISYYTTÄ.
MITÄ TARKOITAT?
"Ehkä tämä on väärin."
OLETKO SEKAISIN?
TAJUSITKO SEN 2 VUODEN JÄLKEEN?
OLE KILTTI, RAKAS. KERRO, MISTÄ ON KYSE!
Kahden vuoden?
Kahden vuoden!
Mitä hittoa haluat?
Lavinian kaverit ovat kivoja. En odottanut sitä.
Vaikka luulevat olevansa parempia. On yksi Jonathan.
Hän sanoo olevansa trapperi, mutta kuuntelin hänen biisinsä.
Meitsi on ghetosta, niittaan sut Meitsi on snaipperi, ammun sut
Täyttä paskaa.
Mutta he pitävät siitä, joten olkoon.
Mitä tahdot?
Olet paras kaverini.
Jaan aina kaiken kanssasi. Olemme bestiksiä ikuisesti.
Joo, samat sanat.
Nyt riittää.
Isä tulee puolen tunnin päästä. Silmäsi punoittavat.
Tein vaihtokaupat.
Katso. -Mitä tuo on?
Asiantuntemukseni mukaan esson ja spiidin sekoitus.
Palauta se. -En. Kokeile sinäkin.
Se on hyvää kamaa. Ihan lennän!
Kokeile. -En.
Laita se taskuun. -Isä tulee kohta. Tajuatko?
Sittenhän ehtii vielä. -Mitä?
Se on tehtävä nyt.
Mikä?
Tule uimaan.
Älä!
Tule pois!
Anna mennä.
Paolo.
Mitä sinä täällä?
Simone pettää minua.
Mitä minä teen?
Anteeksi.
Hän jättää minut. Ihan varmasti jättää.
Kuuntele.
Tiedät, että rakastan sinua.
Tekisin mitä vain puolestasi.
Mutta Simonen kengissä olisin jättänyt sinut jo aikoja sitten.
Mitä höpiset? -Ihan totta.
Leonen syntymän jälkeen olet ajatellut vain vauvanruokaa, vaippoja ja rokotteita.
Sitten läksyjä, harkkoja, opettajia. Englannin tunteja. Kiinan tunteja!
Minne suhteenne katosi?
Minne Eros katosi?
Vai Eros? 20 vuoden jälkeen. Enpä tiedä, minne on mennyt.
Hän lähti lomalle.
Luulin, että suhteemme perustui jollekin muulle.
Rakkaudelle. -Puhutaanpa siitä.
Koska olet katsonut Simonea silmiin?
Koska olet kysynyt kuulumisia, mitä hän ajattelee, mitä pelkää?
Ei ole aikaa.
Aikaa on järjestettävä.
Puhun kokemuksesta.
Carlo?
Carlo.
Meidän Carlo?
Meidän Carlopa hyvinkin.
26-vuotias.
Joogaopettaja.
Tissit kuin omenat oksassa.
Notkea kuin mallinukke ja perse kuin marmoria.
Meidän Carlo? -Juuri niin.
Halusin yllättää hänet hakemalla hänet joogasta.
Löysin heidät autosta.
Tyttö oli asennossa nimeltä "kuskia imuttava tyttö".
Se lutka!
Mitä olisin voinut?
Mitä?
Antaa kuulla kunniansa.
Tuhota hänet.
Ei. En tehnyt niin.
Annoin anteeksi.
Olihan se minunkin syytäni.
Tiedätkö, mitä tein?
Ehdotin kolmenkimppaa.
Siis mitä? -Seksiä kolmen kesken.
Tiedän, mitä kolmenkimppa tarkoittaa.
Entä teitkö…
Ei hätää, se lutka kieltäytyi.
Mitä yritän sanoa?
En luovuttanut. Taistelin saadakseni hänet takaisin.
Ja onnistuin.
Äiti, mitä "lutka" tarkoittaa?
Mistä olet kuullut tuollaista? -Sinä sanoit niin.
Menehän sänkyyn. Huomenna on koulupäivä.
Hyvää yötä, eno.
Hyvää yötä, pikkuinen.
Tuo tyttö kuulee kaiken.
Pao.
Oletko nähnyt kännykkääni?
En.
Arvaa, mitä tämä on.
No mitä? -Arvaa.
Eikä.
Käskettiin mitata nesteen tiheys. Ei sanottu, minkä nesteen.
Tämä on delta-9-tetrahydrokannabinolia.
Hei, tyypit.
Mitä puuhaatte?
Ei mitään.
Se on yrttiuutetta.
Vai yrtti? -Joo.
Joko kokeilitte?
Ei vielä. -Kokeillaanko illalla?
Jooko? -En pääse tänään.
On vanhempieni 20-vuotisjuhlapäivä.
Onpa kivaa. Mitä teillä on luvassa?
Ihan vain koti-ilta. Kakkua ja kuohuvaa.
Harmi.
Voitte tulla käymään. Eivät ne eilisen veroiset bileet ole, mutta…
Tykkään perheestäsi, mutta että päivälliselle? Ei kiitos.
Tylsäähän se on. Kaikki ovat vanhoja.
Minusta se olisi kivaa.
Ihan tosi? -Eilisen jälkeen hiljaisuus tekee terää.
Eikä äiti vedä hernettä nenään, jos vanhempasi ovat paikalla.
Saanko tulla, vaikka Jacopo ei tule? -Totta kai.
Lähetätkö osoitteen? -Joo.
Leone.
Myin juuri kemian tehtävämme 60 eurolla.
Talonmies osti.
Mitä naurat? Kokeilitko?
En. Hän…
Kokeiliko hän? -Ei hänkään.
Kerron myöhemmin.
Kai kokeillaan myöhemmin? -Joo.
Tosi noloa.
Perheeni on siellä. Minua kohdellaan kuin lasta.
Mitä väliä? Pelkkä juttelu vaikutti mahdottomalta.
Nyt hän tulee teille, ja sinä valitat.
Kultsi!
Herra Paolo käski kattaa pöydän kuudelle.
Hienoa, Mariela.
Paolon vanhemmat eivät tule,
Monica ja Carlo eivät tuo lapsia,
ja Leone kutsui ystävän.
Kiitos, Mariela. -Ei kestä.
Koeta jaksaa, Paolo.
Olet 52-vuotias homo. Olet nähnyt kaikenlaista.
Selviät tästäkin petoksesta.
Ja tästä illasta.
Puhutteko peilille?
Mitä? -Kaikki on valmista.
Herra Simone ja Leone viimeistelevät ruoat. Minä lähden.
Hyvää vuosipäivää.
Kiitos. Näkemiin.
Kyllä tämä tästä.
Hyvää iltaa. -Iltaa.
Elisa Del Monte. Sinäkö olet Leone?
Niin, Ferrari.
Hei, Anna ja Dario. -Hei.
Oli kilttiä kutsua Anna.
Minä tästä lähden, mutta haluaisin onnitella vanhempiasi.
Selvä. Isä.
Iltaa. -Iltaa.
Paolo. -Elisa, hauska tavata.
Sinäkö olet Anna? -Niin.
Hauska tavata. -Tässä on Dario.
Hei. -Hei, Dario.
Kaunis koti. -Kiitos.
Halusin kiittää kutsusta ja onnitella virstanpylväästä.
Anna puhui 15 vuodesta.
Itse asiassa 20. -Vilpittömät onnittelut!
Haluaisin onnitella myös vaimoanne.
Hänellä lienee kiire. Tapaamme joskus toiste.
Päivää. Olette kai Annan äiti. -Niin.
Hauska tavata. Simone. -Oletteko kokki?
Olen kokkikin ja lisäksi Leonen toinen isä.
Aivan niin.
Joku taisi unohtaa kertoa, että kaksi miestä juhlii vuosipäiväänsä.
Kenties.
No, itse asiassa…
Olisit sanonut, Anna. Teit minut naurunalaiseksi.
Ei se haittaa.
Ei haittaakaan. Ei tietenkään.
En vain tiennyt. Hyvää vuosipäivää!
Kiitos.
Olin juuri sanomassa…
Paololle. -Miehelleni.
Niin. -Hänen miehelleen.
Juuri niin.
Nyt pitää mennä. Kiitoksia ja näkemiin.
Näkemiin. -Hei sitten!
Näkemiin.
Leo. -Kerroin kyllä.
Kaikki koulussa tietävät.
Ei se mitään. -Mitä?
Hei. -Hei.
Simone. -Anna.
Peremmälle. -Kiitos.
Et siis ole kotoisin Roomasta.
Muutin tänne vasta. -Hän on uusi.
Hän tuli kouluuni tänä vuonna.
Suo anteeksi, Anna, mutta sinun olisi pitänyt kertoa kahdesta isästä.
Pitääkö se sanoa erikseen?
Halusin nähdä hänen ilmeensä.
Äiti esittää modernia, suvaitsevaista ja edistyksellistä,
mutta hän ymmärtää vain perinteisiä perheitä.
Aivan.
Hän ei myönnä olevansa homofoobikko, koska…
Hänellä on homoystäviä!
Niin. En kyllä ole nähnyt yhtään.
Totuus on, että hän ei voi sietää,
että teidän perheenne on onnellisempi kuin hänen.
Kukahan siellä on? -Varmaan Mariela.
Unohti kai taas käsilaukkunsa.
Minä menen.
Ottaisitko kakun jääkaapista?
Toki.
Tottahan toki.
Tullaan.
Oletko sekaisin, Riccardo? -Olen yrittänyt soittaa. Mikset vastaa?
Kadotin puhelimeni. -Vai kadotit.
Jos on asiaa, sano se suoraan.
Vai pyydänkö liikaa?
En tiedä, mikä sinua riivaa, mutta et saa olla täällä.
Puhutaan myöhemmin. On mentävä.
Juhlimaan vuosipäivää, vai?
Mitä sitten? -Onnea vain. Suloista.
Tietääkö hän, että olet pannut minua? -Voitko lopettaa?
Poikani on kotona. -Mitä väliä?
Älä huuda.
Simone, kuka siellä?
Työasia. Tulen kohta!
Rauhoitu.
Miksi tulit tänne? Ala painua. -Anteeksi vain.
Saisit edes sanoa sen kasvokkain.
Minkä?
Olet puhunut paljon paskaa.
Että jätät hänet minun vuokseni.
Ja minä idiootti uskoin.
Uskomatonta, että järjestät kohtauksen kotonani.
En kaipaa ihmistä, joka reagoi näin, jos en vastaa puhelimeen.
Tarvitsetko apua kakun kanssa?
Kuka tuo on?
Hän pyysi miehen tänne vuosipäivänämme.
Mitä aiot? Järjestätkö kohtauksen kaikkien edessä?
Anna minun mennä.
Olen ollut kärsivällinen. Päästä minut.
Rauhoitu! Kuuntele minua.
Minä kerron, mitä tehdään.
Palaamme pöytään ja syömme. Saatamme illan päätökseen.
Sen jälkeen juttelet Simonelle, rauhallisesti ja järkevästi. Onko selvä?
Järkevästi kuten sinulla on tapana.
Käykö?
Ehkei tilanne ole se, mitä luulet.
Aivan. Turha hätääntyä. -Niin.
Ihmiset liioittelevat. -Niin.
Se on totta. Kenties…
Ei.
Tapan hänet! Tapan!
Haluatko Leonen saavan selville näin? Carlo pitää jo liittoanne farssina.
Se onkin.
Farssi.
Siitä on tullut farssi.
Roomassa on paljon nähtävää.
Ja muuallakin. Anna haluaa tutustua Rooman ympäristöön.
Ajattelin viedä hänet Guadagnoloon.
Hei, isä. Guadagnolo.
Niin. -Sehän on hieno paikka.
Muistatko, Carlo? -Oikein hieno.
Etkö odottanut minua kakunleikkuuseen? -En.
Saammeko mennä?
Toki.
Kuka ovella oli?
Ravintolan tavarantoimittaja.
Hetki oli huono, mutta hän ei saanut minua kiinni puhelimitse.
Vai tavarantoimittaja?
Onko kermakin vegaanista?
Tulevatko tavarantoimittajat käymään kotona tähän aikaan illasta?
Hän ei saanut minua kiinni.
Tavarantoimittajat tulevat pilaamaan juhlapäivämme!
Riittää jo.
Eikä siinä vielä kaikki.
He tulevat kotiin ja suutelevat talon isäntää pihalla!
Oletko sekaisin? -Kerro totuus.
Mitä on tekeillä?
Kysy isältäsi.
Suutelitko tavarantoimittajaa?
Isä?
Mitä tämä tarkoittaa? -Ei mitään.
Olen pahoillani Annan puolesta, joka näki tuon hysteerisen kohtauksen.
Ei se mitään.
Miksi puhelimeni on sinulla? -Unohdit sen. Siksi.
Et ollut nähnyt sitä. -Olin sittenkin.
Näin Riccardon viestit.
Kuka hän on? -Tavarantoimittaja!
Mies, joka on toimittanut Simonelle tavaraa kaksi vuotta. Kaksi vuotta!
Isä.
Leone, selitän kaiken kaikessa rauhassa.
Miten saatoit?
Miten helvetissä saatoit? Luotin sinuun.
Etkä luottanut.
Jos olisit luottanut, et olisi lukenut viestejäni.
Minun vikanihan se oli, kun jäit kiinni.
Miksi helvetissä luit viestejäni?
Älä vaihda puheenaihetta. -Lapset ovat täällä.
Tämä ei ole oikea aika. -Ei!
Puhutaan myöhemmin.
Puhutaan samalla asumuserosta.
Senkin paskiainen. Minne menet?
Pilasin avioliittomme. Jos syy on minun, minä lähden. Oletko tyytyväinen?
Olen! Kuka nyt on hysteerinen?
Kuka? -Isä!
Minä lähden.
Minne menet? Lähde vain!
Pilasin kaiken.
Kuka nyt tulee?
Tavarantoimittajako taas? -Carlo.
Minä avaan. -Ei.
Leone. -Päästä minut.
Pysy erossa tästä. -Päästä.
Minä avaan. Haluan nähdä hänet!
Hyvää vuosipäivää!
Hei.
Hei vain.
Leone?
Selitä!
Aika paskamainen ilta.
Minun vanhempani huusivat koko ajan.
Sitten he erosivat, ja kaikki oli paremmin.
Kai me vielä huomenna menemme…
Guadagnoloon? -Niin. Vai mitä?
Joo. -Selvä.
Anna?
Häivy! Painu helvettiin!
Huolehdin Leonesta yksin kuten aina!
Näytät hyvältä tuossa puvussa.
Se oli ensimmäinen, jonka löysin.
Prada.
Olen aina kadehtinut tyyliäsi. Hienostunut muttei mahtaileva.
Olen pahoillani, Tilly.
Olen pahoillani, Leroy.
Yllätys oli ihana, mutta…
Mitä tuosta.
Tulimme vain tervehtimään.
Lähdemme nyt.
Minne menette?
Sisiliaan.
Käymme kylässä, josta Leroyn isovanhemmat ovat.
600 kilometriä prätkällä. Pitkä reissu.
Se ei ole mikään prätkä, vaan Harley.
Ei ihan Road King, mutta kelpaa.
Lähdetkö sinä, Simone?
Lähden.
Kaverit…
En tiedä, mitä tapahtui,
mutta halusin vain kertoa, miten rakkaita olette.
Rakastan teitä.
Niin mekin sinua, Tilly.
Olet kuin sisko.
Muuten olisi ollut mukavaa vaihtaa kuulumisia, mutta…
Tilly, minun on mentävä.
Hyvä.
Ala mennä siitä. Painu helvettiin!
Äläkä tule takaisin!
Kuka siellä?
Saanko tulla sisään?
Moi, Dede.
Dede?
Vieläkö sanot minua Dedeksi?
Oletko mieluummin "äiskä"? -Dede kelpaa hyvin.
Olet hyvin luova.
Sanon niin aina lapsilleni, kun kerron italialaisesta perheestäni.
Näitkö tuon?
Eivätkö he ole ennen riidelleet? -Toki.
Mutta tavallisista jutuista. He eivät ole menneet näin pitkälle.
Älä ole liian ankara, Leone.
En uskonut, että heille voisi käydä näin.
En minäkään.
Tulipa kiva juonenkäänne videooni, joka kertoo ihanasta perheestämme.
Entä nyt?
On olemassa muinainen japanilainen taidemuoto kintsugi.
Kun kallisarvoinen esine menee rikki, sitä ei heitetä pois,
vaan rikkinäiset osat korjataan kultamaalilla.
Arvet ovat yhä näkyvissä, mutta esine on arvokkaampi.
Arvet ovat hyvä asia.
Ne tekevät ihmisestä ainutlaatuisen.
Ymmärrätkö?
Luulisin.
ANNA ANTEEKSI…
Painu helvettiin!
Moi. -Hänen vikansa. Minä olin jo valmis.
Guadagnolon kallio on kuulemma upea.
Äiti antoi luvan vain, jos Dariokin tulee.
Aivan.
On vaarallista liikkua hysteeristen homojen pojan kanssa.
Kerroitko hänelle eilisestä? -En.
Äidillä on ongelmia omastakin takaa.
Entä sinun äitisi? Tilly?
Eikö hän olekin äitisi? Mitä hän sanoi?
Ei hän ole äitini.
Hän on kantajani, Dede.
Sanon häntä Dedeksi. Se on pitkä tarina.
Kun katselin teitä eilen,
vaikutitte kivalta perheeltä.
Mikä sääli.
Yritin arvailla, kumpi on biologinen isäsi.
Sinussa on jotain molemmista. En päässyt perille.
Onko se Simone vai Paolo? -En tiedä.
Miten niin? -En tiedä.
Onko pakko puhua siitä nyt?
Ilmeisesti on.
Tiedäthän, mikä cocktail on.
Olen eräänlaisen cocktailin tulos.
Vanhempani ottivat koeputken ja sekoittivat…
Spermaansa. -Niin, sitä.
Siinä se.
Siitä sekoituksesta ja munasolusta kehittyi alkio,
joka siirrettiin Tillyn kohtuun. Minä synnyin 9 kuukauden päästä.
Tajuatko?
Luulisin.
ANNATKO VIELÄ MAHDOLLISUUDEN?
Aika kaunista.
Kannatti kiivetä.
Tosi hienoa.
Aivan upea kallio. Kiipeättekö tekin?
Tuonne vai? -Niin.
Jätän väliin.
Entä Leone?
Aika korkea.
Otin varusteet sinullekin. Minä voin auttaa.
Valmistelen reitin. -Minä kuvaan.
Ei sinun tarvitse. -Ei niin. Kiipeän silti.
Oletko varma? -Hän on aika hyvä.
Niin on.
Tosi hyvä. -Tosi.
Helppoa. Pystyt siihen.
Köysi tulee.
Selvä, minä kiipeän.
Kiipeä hitaasti, Leone.
Etsi hyvät paikat jaloille ja käsille ja etene rauhassa.
Hyvä.
Tuo tuolla.
Tule vain.
Kas näin. -Miten sujuu?
No niin.
Laita käsi tuonne.
Tännekö? -Polvesi eteen.
Etsi kädensija.
Noin. Hyvä.
Hienoa.
Varovasti.
Onko kaikki hyvin? -On.
Tartu taas seinämään.
Ole varovainen.
Tule vain.
Tule.
Varovasti!
Miten jaksat?
Pärjäätkö? Tule vain.
Hyvä.
Anna käsi.
Hyvää työtä.
Näitkö? Pärjäsit hyvin.
Ilman sinua en olisi selvinnyt.
Ei kai hän julkaise videota?
Miksei? Näyttäisit hyvältä. Osoitit rohkeutta.
Miksipä ei?
Olisinpa rohkea muissakin asioissa.
Kanssasi on kiva olla.
Ihan totta.
Kaltaisesi tyypit ovat harvinaisia.
Se saa miettimään.
Loppujen lopuksi…
Olet ensimmäinen homo, josta pidän. En tiedä, mitä tehdä.
Dario, en minä ole homo.
Miten niin? -En ole.
Mutta vanhempasi ovat, ja…
Vanhempani… -Tai siis…
Uskomatonta. -En tarkoittanut… Leone.
Annakin sanoi. Miten niin et ole?
Vanhempani ovat homoja!
Vanhempani ovat.
Minä en. Sinun vanhempasi ovat heteroja, sinä et.
Ei se ole mikään tarttuva tauti…
Aiotko kertoa tästä? -En.
Pysytkö hiljaa? -Pysyn.
Hyvä.
Oletko kunnossa? -Veljesi on kusipää.
Anteeksi, hän ei vielä ymmärrä.
Sinä tiesit, eikö niin?
Järjestittekö tämän yhdessä? -Emme.
Tiesin, että hän piti sinusta. Luulin, että sinäkin hänestä.
Siksi vanhempani kiinnostivat sinua niin.
Olit niin mukavaa että.
Halusit tulla kyläänkin. -Halusin vain auttaa häntä.
Minua on aina haukuttu homoksi vanhempieni takia.
Anteeksi, että tuotin pettymyksen.
Olisi mukavaa olla homo,
mutta kun en vain ole.
Etkö muka tajua, miksi olen täällä?
Koska pidän sinusta. Sinusta.
Luulin, että tunsit samoin.
Olin väärässä.
Anteeksi.
Hei, isä.
Hei, kulta. Miten retki meni?
Siinähän se. Miten voit?
Ihan hyvin.
Olet järjestellyt.
Siivoilimme vähän.
Onko sinulla nälkä? -Ei.
Mitä sinä teet? -Siivoan.
Tyhjennätkö isän pullot?
Tarkoitatko isäsi mahtipontista pikku kokoelmaa? Kyllä.
Ne ovat hänelle tärkeitä.
Koska hänellä on sommelierin koulutus?
Entä tämä?
Olen pahoillani, isä.
Menen nukkumaan. Väsyttää.
Anteeksi. Ei sen niin pitänyt mennä.
Myönnän, että olin törppö.
Siinä se tuli.
Hienoa.
Tosi hienoa.
Mutta…
En usko, ettet enää halua minua.
Jopa kemian ope tykkäsi uutteesta.
Hän selvästi kokeili sitä, koska sain kympin.
Leone.
Kauanko aiot vältellä minua?
Käymme sentään samaa koulua.
Leone, menen kotiin.
Anna minun olla. -Mitä voin tehdä?
Anelenko polvillani? Kyllä se käy.
Et ota tätä vakavasti. -Älä liioittele.
Mistä olisin voinut tietää… -Etten ole homo?
Sori, minun vikani. En sanonut. -Ei, Leone.
Pysähdy!
Et sinä ollut väärässä.
Mistä?
Siitä, että tunnen samoin.
Isäsi tuli.
Se komea.
Jutellaan myöhemmin.
Joo.
Hei.
Mitä sinä täällä?
Halusin viettää aikaa poikani kanssa.
Mennäänkö syömään? Vaikka pitsaa.
Isään sattuu, etkä välitä.
Ei tämä helppoa ole minullekaan. -Sinähän tämän aiheutit.
Minulla oli salasuhde kuukausia. Olen inhottava valehtelija. Tiedän sen.
Ei syy silti ole vain minun.
Elämä ei ole mustavalkoista.
Päädyimme tähän yhdessä.
Joskus tapahtuu jotain ja löytää itsensä jostain eikä tiedä…
Vai et tiedä?
Minä yritin, Leone.
Me yritimme, eikä se toiminut.
Tiedän, että tein väärin, mutta se ei ollut syy vaan seuraus.
Ymmärrätkö?
En tiedä.
Kerropa Annasta. Hän vaikuttaa kivalta. -Aiotko palata kotiin?
Kävittekö vaeltamassa? -Isä. Aiotko palata kotiin?
En tiedä. En ainakaan nyt.
Olen aina tukenasi.
Aina.
Et pääse minusta näin helposti.
Minne mentäisiin pitsalle?
Joskus toiste, isä.
TÄRKEÄÄ ASIAA. TAVATAAN HUOMENNA.
Tämä tästä vielä puuttuikin.
On ikävää kertoa tämä,
mutta kahta isää ei hyväksytä.
Mitä?
Emme siis molemmat voi olla vanhempia?
Entä nyt?
Teitä saatetaan pyytää palaamaan aiempaan järjestelyyn.
Tarkoitatko sitä, että minä olen Leonen ainoa laillinen huoltaja?
Miksi? -Ei ihan niinkään.
Koska ette ole halunneet selvittää Leonen isyyttä,
oikeus voi pyytää lisätestejä.
Saatetaan pyytää DNA-testiä.
Meidät voidaan siis pakottaa selvittämään biologinen isä?
Se on mahdollista. Oikeastaan jopa todennäköistä.
Tämähän on ihan natsismia. Entinen tilanne olisi parempi.
Et sinä sitä päätä.
Laki päättää. -Laki päätti jo toisin.
"Aiempi järjestely".
Lain mukaan favor veritatis menee favor minorisin edelle.
Mitä hittoa se tarkoittaa? -Minä selitän.
Tässä maassa vanhemmuus määritellään ainoastaan geneettisen yhteyden kautta.
Ainoastaan? -Niin.
Niinpä tietenkin. -En oikein tiedä.
Tällainen pakottaminen…
DNA-testi voisi olla traumaattista kaikille.
Etenkin Leonelle.
MISSÄ OLET?
Takanasi.
Pidä silmät kiinni.
Miksi?
Toitko lahjan?
Toin.
Tämän.
Tykkäätkö?
Miksi minä?
Olet ollut kiltti.
Olen vai?
Milloin? -Aina.
Jopa roikkuessasi kalliolla.
Poistathan sen videon. -En voi.
Se pysyy aina sydämessäni.
Varmastiko? -Niin.
Eli myöhemmin et…
Oletko nyt varma?
En halua kohtausta.
Paolo on messuilla ja Leone puistossa.
Emme viivy kauan.
Mitä hän on tehnyt?
Hän on muuttanut kaiken.
Pakattavaa ei ole paljon.
Otatko todella vain kirjoja? -Muu on hänen.
Kauppa, talo, ravintola. Kaikki on Paolon.
Kaikkien vuosien jälkeen minulla ei ole mitään.
Ainoa arvokas omaisuuteni on viinikokoelma.
Pullot ovat kaapissa. Käy hakemassa ne. Viedään ne ravintolaan.
Selvä.
Tämä on minun.
Tämän annoin hänelle!
Ei ole edes avattu. -En löydä niitä.
Minä tulen.
Sanoinhan, että ne ovat kaapissa. Oikealla.
Eikä.
Ei!
Ei kai… -Ei!
Kaatoiko hän ne pois? -Ei voi olla totta! Ei!
Eikä!
Jopa Sassicaia! Ei!
Se paskiainen!
Mikä paskiainen.
Saat maksaa tästä. Saat maksaa.
Rauhoitu. -Älä koske.
Missä se on?
Löytyi. Vai pidät sinä Pradasta?
Tästä saat, senkin paskiainen!
Lopeta. -Päästä irti!
Älä koske minuun.
En ole valmis.
Lopeta. Mitä hittoa teet?
Anna olla jo. Se ei ole sen arvoista.
Se ei ole sen arvoista.
Anna olla.
Tuolla on pussukka.
Selvä.
Tämä. -Näillä rauhoittaisi psykiatrin osaston.
Älä edes kysy.
Se on Leonen.
Käyttääkö poikasi tätä?
Nämä ovat siis Leonen hiuksia?
Niin ovat.
Jos testi pitää tehdä, olisi hyvä tietää tulokset etukäteen.
Vai mitä? -Leone ei suostu. Unohda koko juttu.
Harjassa on hiustuppia. Niissä on DNA:ta.
Etkö halua valmistautua?
Minä hoidan asian.
Ei!
Eikä!
Mitä on tapahtunut?
Katso.
Katso, mihin hän pystyy!
Isäkö sen teki?
Hän oli täällä.
Hän paloitteli Pradan pukuni.
Hän on mennyt sekaisin.
Ehkä siksi, että heitit viinipullot pois.
Ja mitä hän teki?
Hän heitti pois koko perheemme!
Syy ei koskaan ole vain yhdessä.
Se oli hän.
Hän sekoitti pääsi noilla ajatuksilla.
Tietenkin, hän kävi koululla. Näit hänet.
Et saa enää koskaan puhua hänelle, onko selvä?
Et enää koskaan tapaa sitä miestä. Et koskaan!
Etkö mene vähän liian pitkälle?
Minäkö?
Kenen puolella olet? -En kenenkään.
Selvä. Mene sitten hänen luokseen.
Ala mennä. Häivy!
Jätä sinäkin minut! -Sinulle ei koskaan voi puhua.
Et helvetti kuuntele!
Tehkää mitä lystäätte, kunhan jätätte minut rauhaan.
Haloo. -Hei, Domenico.
Annamme hänelle ansionsa mukaan. Viemme häneltä kaiken.
Paolo, älä ole tuollainen. -Et ymmärrä.
Tämä on sotaa.
Annako tuon teki?
Anna olla.
Minua ei lykästä.
Olen kateellinen.
Ei kiitos.
Miksi murjotat?
Vanhempieni takia.
He eivät ole ennen olleet tuollaisia.
Miksemme kuvaa tätä? Tämä on kaipaamamme juonenkäänne.
Mitä helvettiä selität? -Siitä tulisi hyvä.
Sitä dokumenttia ei enää tehdä.
Kuka sen päätti? -Minä. Perhe on minun.
On se minunkin projektini.
Olemme tehneet sitä yhdessä.
Olen nähnyt paljon vaivaa. Et voi tehdä näin.
Leone?
En halua olla missään tekemissä niiden kusipäiden kanssa.
Laitetaan tämäkin dokkariin. Sano se vielä.
"He ovat kusipäitä."
Aloitetaan iloisella kohtauksella… -Haista paska!
Niin käy kaikille, Leone.
Tervetuloa todelliseen maailmaan.
Senhän sinä halusit näyttää.
Perheesi on yhtä perseestä kuin minun.
Ja kaikkien muiden.
Haista itse paska.
…paljonko säästämme?
Älä vitsaile, Ale.
Tarvitsemme mikron.
Luovutaan mieluummin marmoritasosta.
Mitä mosaiikki maksaa? -Mitä sanot?
Liikaa kai. -Hakkaan sinut, senkin paskiainen!
Saat luvan kuunnella.
Mosaiikki ei ole hassumpi ajatus.
Missä hän on?
Alas sieltä! -Katson, onko mosaiikki tarjouksessa.
Palaan pian.
Mitä teet täällä?
Minne luulet meneväsi?
Mitä helvettiä aiot, Paolo? Mitä tämä tarkoittaa?
Et voi myydä ravintolaa. -Minähän sen omistan.
Kiva. Meillä oli sopimus.
Minä hoidin paikkaa ja kannoin korteni kekoon.
Meillä oli myös sopimus nimeltä avioliitto.
Sekin sopimus purettiin, vai mitä?
Mitä helvettiä teet? Et koske minuun!
Perut ne kaupat heti.
Niinkö? -Niin.
Nytkö tässä uhkaillaan? Hetki. Noin.
Mikä pelle. -Nyt voit uhkailla.
Luovuin tohtorin tutkinnosta, koska piti elättää perhettä.
Sinä pyysit. -Entä minä sitten?
Minusta olisi voinut tulla arkkitehti.
Sen sijaan myyn kämäisiä keittiöitä.
Voit nyt mennä. Jätä minut ja Leone rauhaan.
Sait vapautesi.
Älä sotke Leonea tähän.
Apua, hän uhkailee. Apua!
Et käännä häntä minua vastaan. Muuten en vastaa teoistani.
Älä koske. Soitan poliisille.
Niinkö? -Niin.
Voitko lopettaa? -Minkä?
Lakkaa esittämästä, että Leone olisi vain sinun.
Leone on ainoastaan minun.
Ihan selvästi. Hän näyttää minulta.
Paolo.
Se yhdennäköisyys on olemassa vain sinun sairaassa mielessäsi.
Leone pitää musiikista, historiasta, vuorista ja eläimistä kuten minäkin.
Olet suuri eläinten ystävä.
Kun syöt niitä.
Aion hakea Leonen huoltajuutta.
Olet järjiltäsi. Ihanko totta?
Sinun hoiviisi ei annettaisi edes koiraa, lapsesta puhumattakaan.
Leone on poikani.
Lyödäänkö vetoa? -Lyödään vain.
Pianhan saamme tietää.
Miten niin?
Siten niin vain.
Olet teettänyt DNA-testin.
Niin olen. Entä sitten?
Pidä varasi, Paolo.
20 vuoden jälkeenkään et tiedä, mihin kaikkeen pystyn.
Uhkaile vain! Äänitin kaiken.
Uhkaile pois!
Kaikki on nauhalla.
Helvetti. Se ei ollut päällä!
Helvetti, mosaiikki ei ole tarjouksessa!
Millainen liike ei pane mosaiikkia tarjoukseen?
Eli me kaksi…
Mitä?
Ollaanko me yhdessä?
Olemme samassa huoneessa. -Olen tosissani.
En tiedä. Sano sinä.
Minusta se olisi kivaa.
Eli? -Eli mitä?
No?
Haluatko olla tyttöystäväni?
Oliko tuo myöntävä vastaus? -Oli.
Homopoikaystäväni. -Riittää jo.
Älä nyt suutu.
Lupasit lukita hänet huoneeseensa. -Tehty.
Onko ovi lukossa? -On.
Olet silti varmaan joskus miettinyt asiaa. Kaikki miettivät sitä.
Minä luulin kerran olevani rakastanut tyttökaveriini.
Suutelin häntä,
ja meitä alkoi naurattaa.
Entä sinä?
Eikö mitään? -Minä…
Olen minä miettinyt sitä. Kysyin jopa vanhemmiltani.
He vastasivat:
"Jos olisit homo, et kyselisi meiltä."
Saat olla mitä haluat, kunhan vain pidät minusta.
Ei kai äitisi varmasti tule?
Ei tule.
Selvä.
Tekstaa vanhemmillesi, että jäät yöksi.
Käykö? -Käy.
Onko tämä eka kertasi? -Minunko?
On. Entä sinun?
Ei. Mutta sinun kanssasi on erilaista.
Hei! Tai tule vain.
Olen jo valmis. Pukeudun huoneessani. Tule.
Anteeksi, Leone.
Haluan pyytää anteeksi käytöstäni.
Anteeksi. Olen kusipää.
En ollut ennen myöntänyt sitä kenellekään, edes itselleni.
Jostain syystä pystyin kertomaan sinulle.
Nyt oloni on paljon -
vapaampi ja kevyempi.
Jos haluat, voimme olla ystäviä.
Jos opetat minut kiipeämään, ehkä…
Okei, opetan sinut kiipeämään. Tule tänne.
Tiedetään…
Dario! -Äiti!
Avaa. -Dario, ovi auki ja heti!
Hän ajattelee ties mitä! -Dario!
Mikä hätänä? -Mitä täällä tapahtuu?
Miksi Dario on pojan kanssa? Miksi olet puolialasti?
Avaa ovi!
Sanon äidille, että olen hintti. -Etkä sano noin.
Hän luulee, että olemme sekstanneet.
Menen ikkunasta. Tee mitä lystäät. -Avaa!
Ovi auki, Dario!
Äiti.
Ymmärsit oikein. Olen homo.
Leonen ansiosta -
olen sinut sen kanssa, kuka todella olen.
Olen homo. -Selitä kunnolla.
En välitä, mitä sinä ja vanhempasi puuhaatte kotonanne…
Miten he tähän liittyvät? -Mutta tämä on normaali koti!
Miten niin normaali?
Mikä ei ole normaalia? -Kai niin saa vielä sanoa?
Ei saa!
Eikö saa haluta lastensa parasta?
Onko normaalia, että isä panee minun ikäistäni?
Tai se, että etsit panoja netistä?
Ettäs kehtaat! Mitä sinä tiedät? Olet pelkkä lapsi. Olette kaikki lapsia.
Mene huoneeseesi. Ja sinä saat lähteä.
Jätä poikani rauhaan. -Äiti!
Dario-kulta. Tiedät, että voit puhua minulle kaikesta.
Sinun iässäsi on ihan normaalia olla hämmentynyt.
Pitää vain välttää vääriä kokeiluja. Onko selvä?
Minä haluan kokeilla tätä. Lopeta.
Eli viime yönäkö te kaksi… -Ei.
Olet naurettava. Ymmärsit taas kerran väärin.
Olen itse asiassa rakastunut tyttäreenne.
Eli Dario, Leone…
Menkää kouluun.
Ulos täältä koko konkkaronkka! Häipykää!
Teit oikein.
Tulokset tulivat.
Valitaan tuo. Noin.
Montako teitä oikein on?
Lähetä viesti.
Kuka siellä?
Hei.
Häiritsenkö?
Et. En vain odottanut sinua.
Tule sisään.
Tämä on sinulle.
Minulleko?
Ei ihan Prada.
Siihen ei nyt ole varaa.
Se on kuitenkin samanlainen. Melkein identtinen.
Huomaan sen. Frada.
Kiitos.
Kiitos sinulle, Paolo.
Arvostin elettäsi.
Aivan.
En osannut odottaa,
että antaisit minulle ravintolan lähes ilmaiseksi.
Tein sen Leonen takia.
Tietysti. Leonen takia.
Tarkoitan vain, että me haluamme vain parasta -
meidän pojallemme.
Miksi sinua hävettää sanoa se?
Meidän poikamme.
Näimme hänen syntyvän.
Kasvavan. Ottavan ensiaskeleensa.
Ajavan pyörää. -Kaatuvan.
Joku halusi poistaa apupyörät. -Oli jo korkea aika.
Hän oli tarpeeksi iso. -Ei edes neljä.
Suo anteeksi. -Ei, minä pyydän anteeksi.
Tärkeintä on, että olimme paikalla vaikeina aikoina.
Todistimme kaikki tärkeät hetket.
Niin.
Mikä tärkeintä, opetimme hänelle oikeat arvot.
Kasvatimme hänestä vastuullisen, itsenäisen -
ja myötätuntoisen.
Niin. Luulisin. -Voimme olla ylpeitä.
Kuulehan. Anteeksi, Simone…
Emme välittäneet DNA:sta ennenkään. Miksi välittäisimme nyt?
Vai mitä?
Olen samaa mieltä.
Oletko?
Ihan totta, Paolo.
Mennyt on mennyttä.
Nyt on jatkettava elämää vastuuntuntoisesti, vai mitä?
Ja toista kunnioittaen.
Ja kunnioittaen.
Jopas, olemme samaa mieltä.
Jokin aika sitten olin hänen huoneessaan.
Leonen kaikki tavarat ovat täällä.
Ajattelin, että olisi mukavaa, jos hän voisi olla kotonaan -
meidän molempien luona.
Minun luonaniko?
Ja minun luonani.
Sinun luonasiko?
Meidän molempien.
Minun…
Olet herrasmies, Paolo. Se on myönnettävä.
En tiedä, miten reagoin, kun näen hänen lähtevän täältä.
Ai koska hän tulee luokseni kerran viikossa? Siihen se jää.
Älä tee pilkkaa minusta.
Mitä tarkoitat?
Voimme ajatella mitä haluamme.
Ehkä voimme joskus olla ystäviäkin.
Mutta lain silmissä Leonen on asuttava sinun luonasi.
Minun luonaniko? Sinunpas.
Minun…
Ei jakseta. Sinä olet biologinen isä.
Minäkö? Sinäpäs!
Lopeta! Tiedät vallan hyvin.
Ei lasketa leikkiä tästä.
Lopeta. -Minäkö lasken leikkiä?
En tekisi pilaa tästä. -Senkin pelle.
Lue tästä!
Mitä helvettiä tämä on?
Siis…
Kummallakaan ei ole yhteistä DNA:ta Leonen kanssa.
Hyvä luoja.
Olemme pelkkiä muukalaisia.
Olemme muukalaisia pojallemme!
Mitä helvettiä tämä on? Mitä se tarkoittaa?
Onko tämä vitsi? -Paolo!
Mitä helvettiä tämä tarkoittaa?
Sieltä hän tulee.
Hei. -Hei, Leone.
Mitä te täällä yhdessä teette?
Mistä on kyse?
Istu. Meidän pitää puhua.
Meidän on selitettävä jotain.
On tapahtunut jotain, mitä emme osanneet odottaa.
Emme.
Nimeni lukee siinä.
Niin lukee.
Ovatko nuo testituloksia?
Kyllä ne ovat.
Tuloksia mistä?
No tuota…
DNA?
Niin, DNA.
Teittekö DNA-testit?
Teimme. -Kysymättä minulta.
Miten se onnistui?
Kultaseni, asut täällä. DNA:ta riittää.
Lasi, purukumi… -Hiusharja.
Uskomatonta.
Odota, Leo. Saat sen kuulostamaan itsekkäältä.
Ajattelimme vain parastasi.
Olette kusettaneet minua koko ikäni.
"DNA:lla ei ole väliä. Perhe perustuu rakkaudelle."
Mitä paskapuhetta!
Ehkä teimme väärin.
Yritä ymmärtää. Lain mukaan… Meidän pitää suojella sinua.
Joten varastitte DNA:tani ja lähetitte sitä labraan kysymättä lupaa?
Tosi hienoa.
Kumpi voitti? Kumpi on isäni?
Tuota… -No?
Sitä on pohdittava rauhassa. -Paolo on oikeassa.
Se on arkaluontoinen asia.
Ei sen pitäisi olla vaikeaa! Jompikumpi.
No?
Ei kumpikaan meistä.
DNA:n mukaan emme ole vanhempiasi.
Mitä helvettiä tarkoitatte?
Kuuntele, Leone.
Mekin yritämme yhä ymmärtää tätä.
Soitimme Tillylle. Hän on tulossa.
Niin, Dede saa selittää. Otetaan ihan rauhassa.
Rauhassa. -Vai rauhassa? Rauhassa.
Niin. Ihan rauhassa.
Olette molemmat sekaisin.
Ihan sekaisin.
Minne menet, Leone? -Paolo, odota.
Helvettiin kaikki.
Näitkö Jacopon? Hän sentään yrittää.
Hän oli hyvä.
Kivat hänelle.
Päätin aloittaa uuden elämän.
Siskoni kertoi, ettet vastaa hänen viesteihinsä.
Kerroin, että olet täällä. Toivottavasti en mokannut.
Nähdään. Hyvää työtä.
Tulen kohta. -Moikka.
Mikä hätänä, Leo?
Kaikki hyvin? -Joo.
Mene vain.
Tulen kohta perässä.
Okei. Tulekin sitten.
Hei, Leone! -Hänellä ei ole köyttä.
Mitä sinä teet? -Leone!
Mitä helvettiä teet?
Leone!
Mitä tehdään? -Hae patjoja.
Riittävätkö nämä? -Hae sinisetkin.
Laita ne päälle.
Miksi kiipesit sinne?
Kiipeän vielä. -Etkä!
Tule alas! -Leone!
Tule alas! -Minne olet matkalla?
Sinun pitää tulla alas.
Ole kiltti.
Tule alas!
Leone!
Saamme vielä sydärin. -Katso tänne.
Tule jo alas.
Leone, katso minuun. Tule alas!
Leone?
Tule alas rauhallisesti. Ihan rauhassa!
Sinulla ei ole köyttä. Jos putoat, käy huonosti.
Tulen nyt alas.
Miten hän pääsee alas?
Tartu niihin isoihin sinisiin. Käytä niitä.
Mihin? -Valkoisiin ja sinisiin.
Se on keltainen! Valkoinen ja sininen.
Valkoinen ja sininen… -Ihan rauhassa.
Ihan rauhassa. -Ole varovainen.
Tule alas. -Hitaasti.
Ole varovainen!
Leone!
Miten voit, rakas?
Mitä tapahtui? Miksi teit sen?
Minä…
Luulen,
että minun piti vähän hengähtää.
Sinä olit aineissa.
Niitä ei saa ottaa yksin.
Olet aina samanlainen.
On syyllinen olo, koska annoin aineet.
Ei se ollut sinun vikasi. Minä sen tein.
Ja sitä paitsi…
Älä nouse. -Mitä aiot?
En ole koskaan kertonut,
mutta olet minulle rakas.
No vihdoin.
Tule halaamaan.
Varovasti.
Soitimme vanhemmillesi. -Mitä helvettiä?
Meidän oli pakko.
Minähän olen kunnossa. -Niin olet.
Poikani nimi on Leone. Montako Leonea täällä on?
Ymmärrän. -Leone Ferrari. Hän on kuulemma täällä.
Oletteko äiti? -Täti.
Hän on isä. -Minä olen isä.
Missä hän on? -Huone 103, ensimmäinen kerros.
Huone 103. Mennään.
Missä se on? -Tuonne päin.
Leone, oletko hengissä?
Miten voit?
Onko kaikki hyvin? Mitä menit tekemään?
Moi, täti. -Mitä menit tekemään?
Minä putosin. -Miten niin?
Hän on vain mustelmilla.
TT-kuvauksessa ei näkynyt mitään.
Hän pääsee huomenna kotiin.
Tänäänkin käy.
Mitä tapahtui?
Ei mitään. Olin kiipeämässä.
Kiipeämässä?
Ilman varmistusta.
Anteeksi, isä.
Minä mokasin.
Me kaikki olemme mokanneet viime aikoina.
Olen pahoillani.
Kaikki järjestyy.
Vai mitä? Kaikki järjestyy.
Voi ei, pyörryttää.
Täytyy istua.
Mennäänkö? -Vanhenin 40 vuotta.
Me tästä lähdemme. -Me pärjäämme, kiitos.
Menkää nukkumaan. -Heippa.
Kiitos, öitä.
Jos tarvitsette jotain… -Kiitos.
Moikka.
Iltaa. Leone Ferrari. Hänet tuotiin juuri.
Missä hän on?
Kuka olette? -Isä.
Isä on jo täällä.
Toinen isä! Missä hän on?
Suurperhe.
Hyvä on. Huone 103, ensimmäinen kerros. -Kiitos.
Pojalla on kaksi isää. Minun omani lähti Amerikkaan.
Leone.
Miten voit?
Moi, isä. -Hän on kunnossa.
Älä näytä tuolta. Olen kunnossa.
Mitä tapahtui? -Ei mitään.
Hän yritti vain tappaa itsensä -
kiipeämällä kymmenen metriä ilman varmistusta.
Leo.
Sinulla on kamalat vanhemmat, mutta älä enää koskaan tee näin.
Se oli vahinko. En yrittänyt itsemurhaa.
Kylläpä minä säikähdin.
Tietääkö täti?
Mitä?
DNA-testistä.
Tietenkin.
Mitä sanot? -Mitä voin sanoa?
Eihän se muuta yhtään mitään.
Tietenkään ei muuta. -Niin. Miksi muuttaisi?
Eli mitä nyt tapahtuu?
Meidän on puhuttava Tillyn kanssa.
Hän saa selittää.
Cocktail ei sitten toiminut.
Cocktail?
Se on sisäpiirivitsi.
Hyvää iltaa.
Onko Leone Ferrari täällä?
On. Kuka te olette? -Hänen Dedensä.
Dede.
Hänen Dedensä.
En ymmärrä. -Dede.
En… -Dede!
Kuulen, mutta en ymmärrä. -Hänen äitinsä.
Aivan. -Äiti vielä puuttuikin.
Huone 103. Yhä ensimmäisessä kerroksessa.
Minne päin?
Ensimmäinen kerros. -Kiitos.
Anteeksi, teidän pitää odottaa tässä.
Mitä? -Odottakaa tässä.
Onko tuo kolmas isä?
Kuinka suuri perhe oikein on?
Hei. -Hei, Dede.
Hei, Tilly.
Oletko kunnossa?
Mitä tapahtui? -Minä putosin.
Olen kunnossa.
Miten hän putosi?
Mistä on kyse?
Mitä on tekeillä?
Istu alas.
On paras istua.
Niin, istu alas.
Tämä on perheasia.
Jätän teidät keskenänne.
Enkä halua tietää siitä cocktailista.
Hei sitten. -Hei, Monica.
Tilly?
Voitko selittää?
Ovatko nämä tulokset?
Voitko auttaa ymmärtämään?
Leone on iso poika. Tämä koskee häntä.
Hänen pitää tietää.
Ole hyvä.
Tämä on yllätys minullekin.
Tarkoitan…
Toivoin, ettei tämä päivä koittaisi.
Minulla oli epäilykseni,
mutta Leone näytti syntyessään ihan Paololta.
Luulin kaiken menneen hyvin.
Kuulehan, Tilly.
Mene jo asiaan.
Jatka, ole hyvä.
Yritimme kaksi vuotta.
Jokainen epäonnistuminen särki sydämemme.
Se oli seitsemäs yritys ja viimeinen alkio.
Sen jälkeen olisi pitänyt aloittaa alusta.
Niiden kahden vuoden aikana elämässäni tapahtui paljon.
Mieheni Stephen ja minä olimme eroamassa.
Avioero. Tiedättehän te.
Olin juuri tavannut Leroyn.
Kun tulin raskaaksi,
luulin alkion vihdoin kiinnittyneen.
En ajatellut asiaa enempää.
Noudatin aina lääkärien ohjeita.
Pidättäydyin aina yhdynnästä alkion istutuksen jälkeen.
Ainako? Haloo!
Paitsi kerran.
Se tapahtui vain kerran.
Yllättäen.
Sinun olisi pitänyt kertoa.
Miten muka? -Miten?
Miten olisin voinut pilata ilonne?
Se oli pelkkä epäilys…
Sanoitte aina, että olisitte halunneet adoptoida.
Eli Dede…
Kuka minun isäni on?
Hei. Vihdoin minut päästettiin.
Iltaa, kaikki.
Miten voit, pikkuinen? -Leroy-kulta…
Minulla on kerrottavaa. Tule mukaani.
Kulta?
Leone, minä…
En tiedä, mitä sanoa.
Mitä nyt tehdään? -En tiedä.
Kai se riippuu siitä, mitä Leroy sanoo.
Ketä Leroyn mielipide kiinnostaa?
Tietenkin… -Hän on meidän poikamme!
Me kasvatimme sinut. Ymmärrätkö, Leone? Sinä olet meidän poikamme.
Olen pahoillani.
Minun piti kertoa hänelle ensin.
En halunnut muiden tietävän ensin.
Onko isä siis Leroy?
Ei toki. Luoja sentään.
Anteeksi.
Anteeksi, jos ymmärsitte väärin.
Ei se ole Leroy.
Eikö se ole Leroy?
Tilly, kuuntele nyt.
Pääni on pyörällä. Auta meitä.
Kerro nyt. Kuka on poikamme isä?
Kun on ollut naimisissa 10 vuotta…
Kun on kolme yhteistä lasta, ei sitä voi lopettaa yhdessä yössä.
Rakkautta on yhä jäljellä.
Stephen?
-Ex-miehesi?
Stephen?
Anteeksi.
Häpeän itseäni.
Leone?
Kannoin sinua yhdeksän kuukautta.
Olin silti iloinen antaessani sinut heille,
koska tiesin, miten paljon sinua rakastettaisiin.
En kertonut isästäsi, koska minusta sillä ei ollut väliä.
Simone ja Paolo tekivät sinusta sinut.
En minä.
Eikä Stephen.
Vain sillä on merkitystä.
Voitko antaa anteeksi?
Leroy, voitko kuvata? -Totta kai.
Annoin Tillylle anteeksi.
Me kaikki annoimme.
Kukaan ei voinut olla hänelle vihainen.
Loppujen lopuksi ilman heikkoa hetkeä ex-miehen kanssa -
en olisi tässä kertomassa siitä.
Hei sitten. -Heippa, Dede.
Ja Deden ansiosta sain tietää, että Stephen on biologinen isäni.
Varovasti.
Vaikken koskaan tavannut häntä.
Tillyn mielestä Stephen on näkymätön henki kuten ennen syntymäänsä -
ja valaisee nyt linnunradan.
Ajattelen häntä, kun katson taivaalle.
Kuten tavallista, ongelma oli Italian lain kanta asiaan.
Onneksi erityistapauksissa voi pyytää adoptiota.
Vihdoin asianajaja sai molempien nimet syntymätodistukseeni.
Loppujen lopuksi omituinen perheeni yhdistyi jälleen.
Ainakin kuvainnollisesti.
Mekin olimme vain tavallinen perhe.
Joskus perheet hajoavat.
Elämäni on muuttunut.
Minulla on nyt kaksi kotia.
Joskus olen Simone-isän ja hänen poikaystävänsä luona,
joskus Paolo-isällä ja…
No, vain hänellä.
He eivät ole enää yhdessä.
He rakastavat minua silti. Muuta en voi pyytää.
Olemme kokeneet paljon yhdessä.
Olemme aina perhe.
Se oli hyvä.
Halusin kertoa perheeni tarinan katastrofeineen,
koska haluan lain ottavan huomioon,
että syntymä -
on seurausta miljoonista ihmisistä.
Meitä yhdistävät näkymättömät langat.
Joskus ne menevät solmuun.
Tarinan päähenkilöt ovat vanhempani.
Todelliset vanhempani.
Simone ja Paolo.
Kiitos,
että otitte minut vastaan,
huolehditte minusta ja opastitte minua -
tällä oudolla polulla, jota myös elämäksi kutsutaan.
Bravo!
Hyvä, Leone!
Milloin rakkaus päättyy?
Kun tulee illalla kotiin ja löytää sukat lattialta.
Enää toista ei pidä hajamielisenä, vaan haluaa kuristaa hänet niillä sukilla.
Kun tajuaa,
ettei enää ymmärrä toista.
Että kulkee eri polkuja.
Jos rakkaus päättyy, oliko se rakkautta?
Oli se.
Jos käy hyvin, se muuttuu ystävyydeksi.
Pahimmassa tapauksessa halveksunnaksi.
Millaista elämä olisi ollut ilman minua?
En voi edes kuvitella. Mitä kysymyksiä!
Älä viitsi, Leone. Ilman sinua?
Elämässä ei olisi ollut iloa eikä väriä.
Se olisi ollut mustavalkoista.
Kahden hänen kanssaan… Ei.
Onko se pois päältä? Sammuta se.
Kuule, Leone.
Kuuntele.
Isäsi ja minä emme rakasta toisiamme kuin ennen,
mutta sinä olet seurausta rakkaudestamme.
Poika, joka nyt seisoo edessäni,
ansaitsee kaiken maailman rakkauden.
Onko se pois päältä?
Tekstitys: Saara Lindström